
Esselamu alejkum. Sta da uradim ako osoba u mom prisustvu stalno se zaklinje majkom i ako sam tu osobu vec vise puta spomenio da prestane sa tim? Jesam i ja tu grijesan jer to slusam? Allah vas nagradijo.


* 
* 
* 
* 
* 
* 
* 

 
Zaklinjanje

Alejkumusselam.  

Osnova je da radiš po hadisu kojeg bilježi Muslim u svome Sahihu u kom ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, kaže: “Ko od vas vidi munker (zabranjeno djelo ili riječi) neka ga otkloni rukom, ako nije stanju rukom, neka ga zanegira riječima, a ako nije u stanju ni riječima, onda neka ga zaniječe srcem, a to je najmanji vid imana”.  

Onaj ko je u stanju otkloniti rukom poput namjesnika, oca, porodice ili direktora firme i slično, ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** mu je da zabrani djelo ili riječi munkera, u protivnom on je griješan. A onaj ko ne može rukom otkloniti munker ili bi otklanjanjem rukom učinio veću štetu od samog munkera kojeg otklanja, a u stanju je negirati munker riječima, na njemu je da to učini. Ako nije u stanju ni rukom ni riječima, na njemu je da to zaniječe srcem.  

Prema tome, ako si ti jedan od roditelja toj osobi, ili poslodavac, ili direktor obavezan si da nakon savjetovanja, rukom otkloniš munker kažnjavanjem, otpuštanjem i slično.  

U protivnom, na tebi je da ga savjetuješ, i saburaš na popravljanju njegove greške.  

Ti nemaš grijeha u društvu sa tom osobom kada se tako zaklinje jer to ne potpada pod negiranje Kurana, ismijavanja vjere, nego je obično ili uzrečica, poštapalica ili loša navika a ujedno je to sporedna stvar u razgovoru pri druženju. 


Ve billahi tevfik.


